ArabovMK/tajik-wikipedia-corpus huggingface dataset:
Сайлакон

Сайлакон (то соли 2024 — Боғи Темур 1) — деҳа дар ҷамоати деҳоти Лақай Қармишеви ноҳияи Темурмалик. Аз деҳа то маркази ҷамоат 14 км, то маркази ноҳия 6 км; роҳ автомобилгард. Аҳолиаш 193 нафар, тоҷикон. Иқтисод Деҳа мактаби таҳсилоти умумии ибтидоӣ дорад. Соҳаҳои асосии хоҷагӣ: ғаллакорӣ ва чорводорӣ. Заминҳо аз оби чашмаҳо обёрӣ мешаванд.
Боғи Шаҳриёр

"Боғи Шаҳриёр" — суруди қадимии аҳди Сосониён, ки ба таснифоти Борбади Марвӣ мансуб аст. "Боғи Шаҳриёр" суруди базмии муфарраҳ буда, мусанниф онро ба шоҳи сосонӣ Хусрави Парвиз (ҳукмр. 590–623) бахшидааст. Он яке аз сурудҳои силсилаи "Хусравонӣ" ба шумор рафта, ба маҷмӯаи сӣ лаҳни барои рӯзҳои сол эҷодкардаи Борбад дохил аст.
Боғи Ширин

"Боғи Ширин" — суруди қадимии аҳди Сосониён, ки Борбади Марвӣ бахшида ба маҳбубаи шоҳи сосонӣ Хусрави Парвиз – Ширин эҷод кардааст. "Боғи Ширин" суруди шӯху муфарраҳи базмӣ буда, ба силсилаи "Хусравонӣ" дохил аст. Он низ яке аз сӣ лаҳни ба рӯзҳои сол эҷодкардаи Борбад мебошад. Дар "Боғи Ширин" зебоӣ ва назокати боғе, ки дар он Ширин сайр мекардааст, инчунин хушрӯию латофати он илоҳаи ҳусн баён гардидааст.
Боғи устод Айнӣ

Боғи устод Айнӣ — боғи фарҳангию фароғатӣ, ки соли 1960 дар қисмати шимолии шаҳри Душанбе бунёд шудааст. Масоҳаташ 12 гектар. Лоиҳа Лоиҳаи Боғи фароғат ва истироҳат ба номи С. Айнӣ аз ҷониби ГПИ "Таджикгипрострой" соли 1958 таҳия шудааст. Муаллифи лоиҳа — архитектор Ю. Г. Снеговский аст. Тавсифот Кӯчабоғи асосии боғ аз даромадгоҳи дуюм ба самти шимол тӯл кашида, ба ду гулгашт тақсим мешавад. Дар ин гулгаштҳо роҳравҳо барои сайру гашт, гӯшаҳои осоишу тафреҳ бо атраксионҳои мухталиф, аз ҷумла 7 чархофалак, арғунчакҳо ҷойгиранд. Аз самти ғарбии боғ наҳре ҷорист, ки ба кӯли шабакаи оби ошомидании шаҳр мерезад. Боғ аз тарафи хиёбони Рӯдакӣ бо панҷараи филиззии хушнақшунигор ва сутунҳои мудаввар иҳота шудааст. Дар ҳудуди боғ бо обурангу назокати хос 15 намуд дарахтони сояафкану мевадор (2150 бех), аз ҷумла ақоқиё, булут, маҷнунбед, сада, лоладарахт, сафедор, чинор, гулбуттаҳои гуногун шинонда шудаанд, ҳамчунин зиёда аз 10 намуд гулҳои мавсимӣ парвариш меёбанд. Дар боғ барои тафреҳу истироҳати мардум суфачаҳо, шипангчаҳо мавҷуданд, чойхонаю ошхона ва дуконҳои нӯшобафурӯшӣ дар хидмати мардум қарор доранд. Дар маркази боғ мавзее барои баргузории суҳбату вохӯриҳо ва чорабиниҳои фарҳангию ҳунарӣ дар рӯзҳои иду ҷашнвораҳо ҷойгир аст. Дар самти шимолии Боғ, рӯ ба рӯи даромадгоҳи асосӣ то ноябри соли 2017 оромгоҳи якчанд аз чеҳраҳои шинохтаи илму фарҳанг ва сиёсати кишвар — Садриддин Айнӣ, Бобоҷон Ғафуров, Ҷаббор Расулов, Муҳаммад Осимӣ, Боқи Раҳимзода, Муқаддима Ашрафӣ, Камол Айнӣ бо ҳамсараш дафн карда шуда буданд, ки қабрҳои онҳоро (ба ғайр аз С. Айнӣ) ба Боғи Лучоб кӯчониданд.
Боғи ботаникии Кӯлоб

Боғи ботаникии Кӯлоб — муассисаи илмию таҷрибавии АИ ҶТ. Соли 1985 дар қисми шимолу шарқии шаҳри Кӯлоб таъсис ёфтааст. Баландиаш аз с. б. м. Масоҳати боғ сараввал 6,8 га буд. Феълан он дар 16 га доман густурдааст. Б. б. К. бо мақсади омӯзиши хусусиятҳои биоэкологӣ, ҳифз ва зиёд кардани набототи маҳаллӣ, мазрӯъ гардондани рустаниҳои худрӯйи манфиатбахш ва ғ. таъсис ёфтааст. Ба он зиёда аз 2450 намуд, навъ ва хелҳои дарахту бутта оварда шудаанд, ки мансуби 49 оила ва 137 ҷинс мебошанд. Ҳоло дар боғ зиёда аз 150 намуди рустанӣ парвариш меёбад, ки 25 намуди онҳо ба "Китоби сурхи Тоҷикистон" ворид гардидаанд. Кормандони боғ зиёда аз 300 намуди гулро санҷида, барои сабзкории шаҳр тавсия додаанд. Дар боғ оид ба рустаниҳои доруӣ низ таҳқиқот анҷом дода мешавад. Ҳамчунин роҳҳои аз тухму пиёзак сабзондани зира, гули лола (8 намуд), пиёзи кӯҳӣ (15 намуд), сичак (13 намуд), савсан (4 намуд), сиёҳгӯш (5 намуд), субинак, ҷамбилак, пудина, маҳмил, ҳолмон ва ров дарёфт шудаанд. Хусусан таҷрибаҳо оид ба парвариши зираи субинак, ҷамбилаки кӯҳӣ, аҷик ва ҳазориспанд ҷолиби диққат мебошанд. Боғ бо Донишгоҳи давлатии Кӯлоб, филиали Донишгоҳи технологии Тоҷикистон, коллеҷҳои тиббӣ ва омӯзгорӣ робитаи зич дорад. Натиҷаҳои таҳқиқоти ходимони боғ дар рӯзномаю маҷаллаҳо ба табъ мерасанд. Нигаред низ Адабиёт.
Боғи ботаникии Хуҷанд

Боғи ботаникии Хуҷанд — муассисаи илмиву таҷрибавӣ. Соли 1955 таъсис ёфтааст. Дар шим. Тоҷикистон, дар соҳили рости д. Сир воқеъ аст. Баландиаш аз с. б. – 333 м. Масоҳат – 16 га буда, тақр. 3 га-ро тӯғайзори табиӣ фаро мегирад. Ҳудуди Боғи ботаникии Хуҷанд аз қитъаҳои набототи Осиёи Марказӣ, Қрим, Қафқоз, Осиёи Пеш ва Баҳри Миёназамин, Осиёи Ҷанубу Шарқӣ, Аврупои Ҷанубӣ ва Сибир иборат буда, дар маҷмӯъ 879 намуди рустаниҳои ороиширо дар бар дорад. Дар Боғи ботаникии Хуҷанд беш аз 600 намуди рустанӣ месабзад, аз ҷумла, 90 намуди гиёҳе, ки ба шароити иқлими маҳал мутобиқ карда шудаанд, арча, паттаарча, булут, нормушк, беш аз 200 навъи гул (55 навъи довудӣ, 28 навъи ёқутӣ ва ғайра). Дар кори ғанӣ гардонидани олами набототи Боғи ботаникии Хуҷанд саҳми ходимони муассиса Қодирова М., Ерёмина Н. Н., Абрамян Э. А., Гобисова А. И., Винокурова П. П., Лисовская А. В., Домуллоҷонов С. ва диг. назаррас аст. Ходимони Боғи ботаникии Хуҷанд аз кӯҳи Мевағул ва қ-кӯҳи Қурама намудҳои нодири рустаниҳоро оварда, парвариш ва дар сабзкории хиёбону гулгаштҳо истифода мекунанд. Дар туғайзори табиии Боғи ботаникии Хуҷанд туранға, санҷид, бед, тут ва диг. буттаву нимбуттаҳо, ки солҳои пеш дар ҳавзаи дарёи Сир хеле бисёр буданд, парвариш карда мешаванд. Боғи ботаникии Хуҷандбо чандин муассисаҳои илмии ҷумҳурӣ ва берун аз он робита дорад. Инчунин нигаред Адабиёт Пряхин М. И. Пальмы в ЛенинабадеБотанический журнал. Т. 45, 5, 1960; Юсупов Ю., Дадабаев И. Декоративные растения для вертикального озелененияУч. зап. Худжандского государственного университета имени акад. Б. Гафурова Естественные и экономические науки, 4, 2011.
Боғи боғбон

"Боғи боғбон" — бозии халқии бачагонаи тоҷик. Қоидаҳо Ширкаткунандагони "Боғи боғбон" дасти якдигарро гирифта, мисли камон паҳлуи ҳам меистанд. Ду нафар сардор дар ду тарафи нимдавра ҷой мегиранд ва як занҷирае ба вуҷуд меояд. Байни сардорҳо муколама сурат мегирад: Дар натиҷа шахси охир дар занҷира маҳкам шуда, пушт ба бозигарон ва дастҳояш пеши бар ба мисли салиб ноҷунбон мемонад. Сардори якум занҷираи бачагонро аз қафои худ кашида, ба ҷойи худ бармегардад. Бозӣ идома меёбад, боз мисли дафъаи якум муколама сурат мегирад ва аз зери дасти якдигар мегузаранд ва боз яке аз онҳо дастбаста мешавад. Ҳамин тариқ бозӣ то лаҳзае давом меёбад, ки ғайр аз сардорҳо дигар ҳамаи бозигарон дастбаста мешаванд. Баъди ин сардорҳо ду тоқиро ба замин дар масофаи ду метр аз ҳамдигар мегузоранд. Сардорҳо қаблан байни худ машварат мекунанд, ки шартан як тоқӣ "роҳи банд" ва тоқии дигар "роҳи шиғ" (роҳи боз) ҳисоб шавад. Баъд сардорҳо ҳар як бозигарро аз дасташ дошта ба назди тоқиҳо мебаранд. Бозигар яке аз тоқиҳоро интихоб карда, дар назди он меистад. Ҳамин тавр бачагон ба ду даста тақсим мешаванд. Дар охир сардорҳо гурӯҳи марбут ба тоқии "роҳи шиғ"-ро озод (ғолиб) эълон мекунанд ва занҷираи онҳо пароканда мешавад. Гурӯҳи дигари марбут ба "роҳи банд" чанд муддат даст ба даст гирифта занҷираро нигоҳ медорад ва мағлуб ҳисоб меёбад. Ин бозӣ дар водии Қаротегину Дарвоз бо номи "Зардолупазак" ва дар Ванҷ бо номи "Лаббай-лаббай" низ маъруф аст.
Боғи гиёҳшиносӣ

Боғи гиёҳшиносӣ — боғҳоеро гӯянд, ки дар онҳо тайфи густардаи аз гиёҳон бо номҳои гиёҳшиносии онҳо мушаххас шудаанд 1. Вазифаҳо Боғи ботаникӣ, муассисаи илмию таҷрибавӣ, таълимӣ ва фарҳангӣ, ки ба парваришу омӯзиши рустаниҳо машғул аст. Боғи ботаникӣ маркази тарғиботи илмҳои ботаникӣ мебошад. Вазифаи асосии Боғи ботаникӣ таҳқиқ ва мазрӯъ намудани рустаниҳоест, ки барои кишоварзӣ, ҷангалдорӣ, сабзакории маҳалҳо, тиб, саноат ва ғ. аҳамияти бузург доранд. Ҷамъ овардан ва ба шароити нав мутобиқ кардани рустаниҳо (аз ҷумла дарахтони мева) вазифаи боғи ботаникӣ аст. Дар боғи ботаникӣ рустаниҳо, одатан, аз рӯйи қонуниятҳои ҷуғрофиёӣ ва систематика ҷойгир мешаванд. Боғи ботаникӣ барои гузарондани корҳои таҳқиқотӣ, омӯзиши тағйирот ва арзёбии манфиати хоҷагӣ, биологӣ ва ороишии рустаниҳо, инчунин барои муқаррар кардани тавсияҳои илмӣ оид ба тадбиқи рустаниҳои нав чун заминаи асосӣ хидмат мекунад. Кормандони Боғи ботаникӣ ба таҳқиқи ҳаматарафаи масъалаҳои экологию физиологӣ, биокимиёӣ ва селексионию генетикӣ диққати махсус медиҳанд, зеро ин гуна таҳқиқот дараҷаи ба шароити номусоиди муҳит тоб овардани рустаниҳоро муайян месозанд. Туфайли фаъолияти боғҳои ботаникӣ бисёр рустаниҳои худрӯй (масалан, лиму, афлесун, норанҷ ва ғайра) мазрӯъ ва қисме аз онҳо барои сабзкории маҳалҳои аҳолинишин тавсия карда шуданд. Боғҳои ботаникии Тоҷикистон Дар ҷумҳурӣ чанд Боғи ботаникӣ мавҷуд аст, ки оид ба соҳаҳои гуногуни ботаника тадқиқот мебаранд. Дар бобати омӯзиш ва ба шароити маҳал мутобиқ кардани дарахтони мева саҳми Боғи ботаникии Помир калон аст. Нигаред низ Нигорхона Эзоҳ.
Боғи кӯдакон (Душанбе)

Боғи кӯдакон — дар ноҳияи Исмоили Сомонии шаҳри Душанбе, дар қисмати марказии пойтахт воқеъ аст. Тавсиф Боғи кӯдакони шаҳри Душанбе назди варзишгоҳи "Спартак" воқеъ аст. Солҳои 60-70 садаи ин боғ номи Боғи пионерон-ро дошт. Дар Боғи пионерон гулгашту роҳравҳои зебо ва якчанд арғунчаку чарху фалакҳои кӯдакона барои истифода амал мекарданд. Минбаъд, дар қисми шимолии боғи кӯдакон, инчунин биноҳои "Хонаи кӯдакон ва наврасон" ва Театри давлатии лӯхтак сохта ба истифода супорида шудааст. Саҳни майдони боғ бо дарахту буттаҳои гуногун оро дода шудааст. Ороиши боғ аз як-ду гулгашт ва иншоотҳои хурди меъморӣ иборат аст. Боғ солҳои гузашта (даври шӯравӣ, с-ҳои 60-80) яке аз ҷойҳои истироҳати волидайну кӯдакон ва сокинони шаҳр буд. Имрӯз, ба боғ бинобар набудани иншоотҳои истироҳатию дилхушӣ, истироҳаткунандагон кам ба чашм мерасанд. Манобеъ Мамаджанова С., Мукимов Р. Архитектура и градостроительство Душанбе (история, теория и практика). — Д., 2008. — С. 174.
Боғибуз

Боғибуз — деҳа дар ҷамоати деҳоти Қаҳрамони ноҳияи Ҳамадонӣ. Аз Боғи буз то маркази ҷамоат 5 км, то маркази ноҳия 2 км; роҳ асфалтпӯш. Аҳолиаш 981 нафар, тоҷикон. Иқтисод Деҳа заводи оҳану бетон-1, 2 ташкилоти сохтмонӣ, ҳаммом, нуқтаҳои фурӯши сӯзишворӣ ва савдои хусусӣ дорад. Деҳа мактаб надорад. Хонандагон дар мактаби маркази ноҳия таҳсил мекунанд. Соҳаҳои асосии хоҷагӣ: пахтакорӣ, сабзавоткорӣ ва ғаллакорӣ. Заминҳо аз дарёи Панҷ обёрӣ мешаванд.
Боғи ноҳияи Шоҳмансур

Боғи ноҳияи Шоҳмансур — дар ноҳияи Шоҳмансури шаҳри Душанбе, дар қисмати ҷануби пойтахт дар паси вокзали шаҳрии роҳи оҳан воқеъ аст. Тавсиф Боғи фароғат ва истироҳати ноҳияи Шоҳмансур дар ибтидо ҳамчун "Боғи шаҳрии роҳиоҳанчиён" соли 1936 бунёд ёфта буд. Дар охири солҳои 1990-ӯм номи ҳозираашро гирифтааст. Саҳни майдони боғ бо дарахту буттаҳои гуногун оро дода шудааст. Барои кӯдакон якчанд гулгашти зебо ва иншоотҳои хурди дилхуши ба монанди "хатти роҳи оҳан" барои хурдсолон сохта шудаанд. Инчунин, дар боғ бинои клуб, китобхона, дуконҳои тиҷоратӣ сохта шудаанд. Масоҳати боғ 3,5 га ташкил медиҳад. Боғ яке аз ҷойҳои истироҳати волидайну кӯдакон ва сокинони шаҳр гардидааст.
Боғи маданият ва истироҳат

Боғи маданият ва истироҳат — муассисаи фарҳангию маърифатӣ, ки бо мақсади баҳрабардории беҳтар аз шароити табиӣ ба хотири истироҳати фарҳангии мардум ва баргузории чорабиниҳои мухталифи фарҳангию маърифатӣ ва варзишию тандурустӣ таъсис меёбад. Таърих Боғи маданият ва истироҳати аввалин соли 1936 дар шаҳри Сталинобод (Душанбе) кушода шуд. Боғ пайроҳаву хиёбон, гулгаштҳо, шипангу коху толорҳои осоишӣ, майдончаҳои варзишӣ ва ғ. дорад, ки барои истироҳат ва машқу таълими мардум дар назар дошта шудаанд. Боғ минбаъд номи В. И. Ленинро гирифтааст. Дар гулгашти асосӣ, маркази боғ ҳайкали В. И. Ленин гузошта шуда буд. Боғ дорои толори хониш, стансияи техникҳои ҷавон, хонаи варзиш, кинотеатри тобистона, майдончаҳои варзишии волейбол, баскетбол, футбол ва ғ. буд. Дар он инчунин маҳфилҳои драма, хор ва рақс амал мекарданд. Дар деҳистонҳои Тоҷикистон нахустин Боғ (Боғи колхозӣ) с. 1937 дар колхози Ворошилови ноҳияи Ленинобод (ҳозира ноҳияи Ғафуров) ба масоҳати 25 га бунёд шуд. То соли 1939 дар ҷумҳурӣ 4 адад ва соли 1948 16-то боғ вуҷуд дошт, ки 8-тои он (дар Сталинобод, Қӯрғонтеппа, Ленинобод, Конибодом, Исфара, Панҷакент, Кӯлоб, Хоруғ) доимо фаъол ва боқимонда (Балҷувон, Кӯктош, Қизилмазор, Регар, Сарихосор, Шаҳритуз, Ғарм) дар вазъи таъсисёбӣ буданд. Боғҳои маданият ва истироҳат баъдан дар тамоми шаҳру ноҳияҳои ҷумҳурӣ барпо шуданд, ки дар онҳо мулоқоту суҳбату суханрониҳо ва як қатор маъракаҳои омӯзишиву фарҳангиву варзишӣ баргузор мегардиданд. Дар Б. театри тобистона таъсис ёфт, ки дар саҳнаи он намоиши спектаклу инссенировкаҳо, озмуни дастаҳои ҳунарии ҳаваскор, карнавалҳо ва диг. чорабиниҳои театрӣ гузаронда мешуданд. Хидмати Б. ба мардум пас аз соҳибистиқлолии Тоҷикистон низ коста нашуд. Имрӯз дар ҷумҳурӣ 44 боғи фарҳангиву фароғатӣ дар ба рӯи мардум боз кардаанд, аз ҷумла 17-то дар вилояти Хатлон, 13-то дар вилояти Суғд, 2-то дар ВМКБ, 8-то дар ноҳияҳои тобеи марказ ва 4-то дар шаҳри Душанбе. Ба ифтихори 20-солагии Истиқлоли давлатии ҶТ соли 2012 дар шаҳри Душанбе Боғи Пойтахт кушода шуд, ки бо маҷмӯи аттраксиону арғунчакҳои замонавӣ, майдончаҳои афсонавӣ ва фаввораҳои рангаи мусиқӣ дар Осиёи Марказӣ назир надорад.
Боғи маъонӣ

"Боғи маонӣ" — тазкираест аз таълифоти Нақши Алӣ ном шахс, ки дар Ҳиндустон таълифаш соли 176061 шурӯъ шуда, соли 1776 ба анҷом расидааст. Аз ин тазкира нусхаҳои дастнависи ноқис, танҳо ҷ-ҳои 2 ва 3 боқӣ мондаанд. Аз бахшҳои боқимондаи асар бармеояд, ки он зиндагӣ ва осори шоирони гузашта ва муосири муаллифро дар бар мегирифтааст. Тақсимбандии пораҳо (фаслҳо)-и тазкира "чаман" ном доранд. Ному насаби шоирон мутобиқи алифбои арабиасоси форсии тоҷикӣ омадааст. Шарҳи ҳоли шоирон ва намунаҳои ашъорашон мухтасаран дода шудааст. Фаслҳои шашуму ҳафтуми ҷ. 3 шарҳи ҳолу намунаҳои осори шоирони садаҳои 15-18-ро, ки дар Ҳиндустон зиндагӣ ва эҷод кардаанд, дар бар мегирад. Дар баъзе фаслҳои тазкира аз подшоҳону вазироне сухан меравад, ки ба шеъру шоирӣ майл доштаанд. "Боғи Маонӣ" барои омӯхтани адабиёти форсизабони Ҳиндустон (садаҳои 15-18) арзишманд аст.
Боғи Қозӣ

Боғи Қозӣ — деҳа дар ҷамоати деҳоти Ёваи ноҳияи Ғафуров. Аз Боғи Қозӣ то маркази ҷамоат 3 км, то маркази ноҳия 12 км. Аҳолиаш 2294 нафар, тоҷикон.
Боғи Ҳабиб

Боғи Ҳабиб — деҳа дар ҷамоати деҳоти Балхобии ноҳияи Муъминобод. Аз деҳаи Боғи Ҳабиб то маркази ҷамоат (Балхобӣ, деҳаи Туто) 3 км, то маркази ноҳия 50 кмбуда, роҳ асфалтпӯш аст. Аҳолиаш 2700 нафар буда, аслан тоҷиконанд. Иқтисод Деҳа мактаби таҳсилоти миёнаи умумии 8 ба номи Зафар Абдуллоев, Гимназияи давлатии "Боғи Ҳабиб", масҷид, нуқтаи "Амонатбонк", дорухона, сартарошхона, бунгоҳи тиббӣ ва китобхона дорад. Соҳаҳои асосии хоҷагӣ чорводорӣ ва ғаллакорӣ буда, заминҳо лалмианд.
Боғи Ғалаба

Боғи Ғалаба — боғ ва маҷмааи меъмориву ҳайкалтарошии ёдгорӣ дар теппаҳои шарқии шаҳри Душанбе. Таърих Соли 1975 ба муносибати 40-солагии Ғалаба бар Олмони фашистӣ бунёд гардидааст (меъморон Б. А. Зуҳурдинов, А. М Шербинин, ҳайкалтарош Д. Б. Рябичев). Тибқи нақшаи асосии шаҳри Душанбе барои маҷмааи ёдгории "Модар-Ватан" (дар ҳуҷҷатҳо ҳамин тавр номида шудааст) дар қисми шимолу шарқии шаҳри Душанбе минтақаи калон ҷудо карда шудааст, ки дар теппаҳои он бешабоғ ҷойгир аст. Даромадгоҳи асосии боғ ба сӯи ёдгориҳо аз кӯчаи "Дӯстии Халқҳо" сар шуда, ба воситаи кӯчабоғи зинапоядори сайругаштӣ ба маркази боғ — майдони намоиш ва оташи абадӣ мерасад. Барои осонтар ба болои теппа баромадан роҳи симтанобии овеза сохта шудааст. Сохтмони Боғи Ғалаба ҳоло пурра анҷом наёфтааст. Масалан, дар лоиҳа сохтмони Майдони андӯҳ бо оташи абадӣ, Гулгашти қаҳрамонон бо тасвирҳои муқарнасӣ ва муҷассамаи "Модар-Ватан" пешбинӣ шудааст, лекин муҷассама то ҳол бунёд нагардидааст. Тамоми ансамбл бо нуқтаҳои радио таъмин буда, силсилаи ҳавзҳо онро пурра мекунад. Ба композитсияи умумии маҷмаа зинапояҳо, суффачаҳо, майдончаҳои назоратӣ, сабзазорҳо, буттаҳои ороишӣ, силсилаи ҳавзҳо ва дигар унсурҳои ободонӣ дохил мешаванд. Муаллифон маҷмааро дар ҷойи ноҳамвор чунон моҳирона эҷод кардаанд, ки тамоми маҷмаа аз тарафи шаҳр, кӯчаҳо, майдонҳову минтақаҳои алоҳидаи он хеле хуб дида мешавад. Меъморон ҳангоми кашидани лоиҳа нақшаи аниқи ҳаракати тамошобинонро фикр кардаанд. Шахс ҳангоми ҳаракат қаҳрамониҳои падарону бобоёнро, ки барои ояндаи насли наврас ҷонашонро қурбон кардаанд, дарк менамояд. Тамошобинон бо зинапоя аз Майдони андӯҳ гузашта, ба майдончаи назоратӣ мерасанд, ки аз он ҷо Гулгашти қаҳрамонон (60 Қаҳрамони Иттифоқи Советӣ) ибтидо меёбад. Аз хатти намо қад-қади майдонча ва зинапоя тахтасангҳои болои қабр бо нақшҳои муқарнасӣ гузошта шудаанд. Болотар аз он майдончаи меҳмонон воқеъ аст, ки дар девори мармариаш ба шарафи ҷанговарон ба ҳарфҳои зарҳалӣ "Ҳеч кас ва ҳеч чиз фаромӯш нашудааст" навишта шудааст. Дар маҷмаа маводди ороишӣ — сангҳои табиии гуногунҷинс, мармар, тахтаҳои оҳану бетонӣ, филизз ва ғ. истифода шудаанд. Маҷмааи Боғи Ғалаба бо зебоии меъморӣ дар Осиёи Марказӣ беназир аст ва дар тарбияи ҳарбӣ-ватандӯстии ҷавонон саҳми арзанда дорад. Иди Ғалаба Дар ин ҷо ҳар сол 9 май намоиши паради ҳарбӣ баргузор мешавад, наваскарон қасами ҳарбӣ ёд мекунанд ва навхонадорон барои сайру тамошо ба ин боғ меоянд. Боғи Ғалаба ҷойи дӯстдоштаи сокинони ш.аҳри Душанбе ва ноҳияҳои гирду атрофи он мебошад. Аксҳои боғи Ғалаба Адабиёт.
Боғи ҳайвоноти Душанбе

Боғи ҳайвоноти шаҳри Душанбе — муассисаи давлатӣ, ки дар он ҳайвоноти ваҳшӣ ва баъзе ҳайвоноти хонагӣ бо мақсади ҳифзу парвариш ва тамошо дар қафасҳо ва нимозод нигоҳ дошта мешаванд. Таърих Соли 1960 бунёд гузошта шудааст. Дар охири ҳамон сол ҳунарпешаи рус Ф. Рубанов як гурӯҳ ҳайвонотро ба боғи ҳайвонот тақдим кард. Соли 1961 маросими кушодашавии он буд. Он вақт боғи ҳайвонот ҳамагӣ 1,5 га масоҳ. дошт. Соли 2004 масоҳ. боғи ҳайвонот ба 6, 7 га расонда шуд, ки аз он 4 га ҷойи намоиши ҳайвонот, хонаҳои хоҷагидорӣ, майдончаи бачагона, ҳавз барои мурғобиҳо ва 2,7 га минтақаи боғ мебошад. Соли 1961 боғи ҳайвонот ҳамагӣ 41 намуд (121 сар) ҳайвон дошт. Соли 1991 дар боғи ҳайвонот намуди ҳайвонот то 384 ва саршумори ҳайвонот то 2524 расонда шуд. Дар натиҷаи ҷанги шаҳрвандӣ 95 дарсади ҳайвоноти боғи ҳайвонот нобуд гардиданд. Дар замони соҳибистиқлолӣ барои пурра кардани коллексияи боғи ҳайвонот корҳои зиёде анҷом дода шуданд: мутахассисони нав ба кор ҷалб гардиданд, бо хоҷагиҳои деҳқонӣ (фермерӣ) ҷиҳати бо хӯрокворӣ таъмин намудани ҳайвонот шартномаҳо баста шудаанд, бо боғҳои ҳайвоноти шпҳрҳои Маскав ва Санкт-Петербург шартномаҳо ба имзо расиданд, қафасҳои нигоҳдории ҳайвонот таъмир карда шуданд. Дар даврони истиқлол аз Боғи ҳайвоноти Ҷумҳурии Ӯзбекистон ба боғи ҳайвонот лама, шутурмурғ ва гӯсфанди ёлдор ворид карда шуданд. боғи ҳайвонот ба шуъбаҳои дарандаҳо, ҷуфтсумҳо, маймунҳо, парандаҳо, хазандаҳо, моҳиҳо тақсим карда шудааст. Тавсифот Ҳоло дар боғи ҳайвонот 110 намуд (810 сар) ҳайвонот нигоҳ дошта мешаванд, ки аз ин миқдор 67 намудашон ба Китоби сурх дохил карда шудаанд. Дар террариуми (бино барои нигоҳдори хазандагон) боғи ҳайвонот 18 намуди мор нигоҳ дошта мешавад. Боғи ҳайвонот аз соли 2007 узви Ассотсиатсияи байниминтақавии боғҳои ҳайвонот ва аквариумҳои Аврупову Осиё мебошад. Бо боғҳои ҳайвоноти ҷумҳуриҳои узви ИДМ ва назди Балтика, Олмон, Полша, Чехия, Словакия, Булғория ҳамкориҳои мустақим дорад. Дар ҳудуди боғи ҳайвонот ду майдончаи бачагон мавҷуд аст, ки бо васоити дилхушӣ ҷиҳозонида шудаанд. боғи ҳайвонот бо мактаббачагон вохӯриҳо мегузаронад ва оид ба ташвиқу тарғиби тамошобинон, қоидаҳои махсуси рафтор ва муносибат бо ҳайвонот дастуруламалҳо нашр мекунад.
Боғи ҳайвонот

Боғи ҳайвонот — муассисаи илмию маърифатӣ, ки дар он ҳайвоноти хонагӣ дар қафасҳо ва нимозод (дар майдонҳои васеи ба шароити табиӣ наздик) бо мақсади парвариш, омӯзиш ва тамошо нигоҳ дошта мешаванд. Боғҳои ҳайвоноти муосир дар баробари намоиши олами ҳайвонот, омӯзиши намояндагони он, тарғиби ғояҳои муҳофизати табиат ба ҳифз ва зиёд намудани насли ҳайвоноти ваҳшии нодир ва нестшаванда машғуланд. Зубр, гавазни Довудӣ, аспи Пржевалский, казаркаи гавайӣ ва бисёр диг. намудҳои ҳайвоноту парандагон маҳз ба туфайли боғҳои ҳайвонот аз нестшавӣ наҷот дода шудаанд. Дар як қатор боғҳои ҳайвонот ҷиҳати ба шароити маҳал мутобиқ намудани ҳайвонот таҳқиқоти илмӣ мебаранд, касалиҳои ҳайвонот, усулҳои пешгирӣ ва табобати онҳо, роҳҳои зиёд кардани насли ҳайвонот ва парвариши онҳо дар қафасҳо омӯхта мешаванд. Онҳо барои мактаббачагон саёҳатҳо, дар мавзӯъҳои биологӣ намоишҳо, маърӯзаҳо ташкил мекунанд, кинофилмҳо намоиш медиҳанд ва дигар чорабиниҳо мегузаронанд. Таърих Сароғози Боғи ҳайвонот вуҳушхонаҳо буданд. Вуҳушхонаи бузург дар Миср тақр. 1500 сол то м. мавҷуд буд. Беш аз 1000 сол то м. дар Хитой Боғи ҳайвоноте бо номи "Боғи дониш" фаъолият дошт. Нахустин боғҳои ҳайвонот дар Аврупо дар а. 18 дар Вена, Мадрид, Париж ба вуҷуд омаданд. Дар а. 19 дар Лондон, Амстердам, Берлин, Мадрас, Мелбурн, Париж, Франкфурти лаби Майн, Копенгаген, Гамбург, Ню-Йорк, Будапешт, Калкутта боғҳои ҳайвонот ташкил карда шуданд. Баъзе шаҳрҳои калони ҷаҳон чандтоӣ Боғи ҳайвонот доранд: Токио ва Чикаго — 2-то, Париж — 3-то, Лондон — 3-то, Ню-Йорк — 4-то. Дар Россия нахустин боғҳои ҳайвонот дар нимаи дуюми садаи пайдо шуданд, ки бузургтарини онҳо Боғи ҳайвоноти ш. Маскав буд. Дар даврони шӯравӣ дар пойтахти ҷумҳуриҳо ва шаҳрҳои калони собиқ Иттиҳоди Шӯравӣ, аз ҷумла дар ш. Душанбе (ниг. Боғи ҳайвонот (Душанбе)) боғҳои ҳайвонот ташкил карда шуданд. Боғи ҳайвоноти Берлини Ғарбӣ, Ню-Йорк, Анверпен, Лондон, Сан-Диего, Амстердам аз ҷиҳати фарогирии намуд ва саршумори ҳайвонот бузургтарин боғҳои ҳайвоноти ҷаҳон мебошанд. Бисёр боғҳои ҳайвонот маҷаллаҳои илмию оммавӣ, брошюраҳо ва асарҳо нашр мекунанд.
Боғис

Боғиш Бағыш) — деҳа (ауыл) дар вилояти Туркистони Қазоқистон. Дар ноҳияи Келес ҷойгир аст. Дар соли 2009 тибқи барӯйхатгирии аҳолӣ 1143 нафар аҳолӣ дошт.
Боғистон (Эрон)

Боғистон (; пештар, Ходимобод, инчунин ба забони румӣ чун; Инчунин бо номи Ҳодимободи Қудс ва Муслимобод маъруф аст. - шаҳрест дар бахши марказии шаҳристони Шаҳриёр, устони Теҳрон, Эрон Дар барӯйхатгирии соли 2006, шумораи аҳолии он 52,330 нафар, дар 12,810 оила буд. Нақлиёт Ба шаҳр автобусҳо аз ҷониби шаҳрдории:.: - -97, ки шаҳрро бо Шаҳриёр ва Теҳрон мепайвандад, хидмат мерасонанд.
Боғистон (деҳа, н. Балхӣ)

Боғистон (то 2024 — Янги Юл 1) — деҳа дар ҷамоати деҳоти Узуни ноҳияи Ҷалолиддин Балхӣ. Аз деҳа то маркази ҷамоат аз 1 км камтар, то маркази ноҳия 9 км. Аҳолиаш 203 нафар, тоҷикон.
Боғистон (деҳа, н. Рашт)

Боғистон — деҳа дар ҷамоати деҳоти Раҳимзодаи ноҳияи Рашт. Аз Боғистон то маркази ҷамоат 8 км, то маркази ноҳия 29 км. Аҳолиаш 430 нафар, тоҷикон.
Боғистон (деҳа, н. Ваҳдат)

Боғистон — деҳа дар ҷамоати деҳоти Гулистони ноҳияи Ваҳдат. Аз Боғистон то маркази шаҳр 10 км. Аҳолиаш 1000 нафар, тоҷикон.
Боғистон (деҳа, н. Ҳисор)

Боғистон (собиқ Тула) — деҳа дар ҷамоати деҳоти Сомони ноҳияи Ҳисор. Аз Боғистон то маркази ҷамоат 7 км, то маркази ноҳия 13 км; роҳ қисман асфалтпӯш. Аҳолиаш 1704 нафар, асосан тоҷикон. Иқтисод Мактаби таҳсилоти миёнаи умумӣ, заводи хиштрезӣ, бунгоҳи тиббӣ, 5 нуқтаи савдои хусусӣ, фермаи говпарварӣ дорад. Соҳаҳои асосии хоҷагӣ: боғдорӣ, сабзавоткорӣ ва чорводорӣ. Заминҳо аз Канали Калони Ҳисор ба воситаи дастгоҳи обкашӣ обёрӣ мешаванд.
Боғистон (деҳа, н. Деваштич)

Боғистон (то 2012 Ҷари Ғуломкуш 1) — деҳа дар ҷамоати деҳоти Яхтани ноҳияи Деваштич. Аз Боғистон то маркази ҷамоат 6 км, то маркази ноҳия 4 км. Аҳолиаш 383 нафар, тоҷикон.
Ноҳияи Боғот

Ноҳияи Боғот — воҳиди маъмурӣ дар ҳайати вилояти Хоразмии Ҷумҳурии Ӯзбекистон. Маркази маъмурӣ — шаҳри Боғот. Таърих Ноҳия соли 1953 таъсис ёфтааст. Соли 1959 ноҳия барҳам гардидаст ва соли 1970 аз нав барқарор шудааст. 1. Тақсимоти маъмурӣ Аз рӯи тақсимоти маъмурӣ, тобеи ноҳия 5 шаҳрак ва 10 ҷамоати деҳот мебошанд. 2 Ҷуғрофия Масоҳати ноҳия — Аҳолӣ.
Боғистон (деҳа, н. Ҳамадонӣ)

Боғистон — деҳа дар ҷамоати деҳоти Турдиеви ноҳияи Ҳамадонӣ. Аз Боғистон то маркази ҷамоат 4 км, то маркази ноҳия 10 км. Аҳолиаш 2400 нафар, тоҷикон.
Боғпарвар (деҳа)

Боғпарвар – деҳаест дар Ҷамоати Овчиқалъачаи ноҳияи Бобоҷон Ғафуров.
Боғишамол (ноҳияи Узун)

Боғишамол — деҳа дар ноҳияи Узуни вилояти Сурхондарё, Ҷумҳурии Ӯзбекистон. Ҷуғрофия Координатаҳои ҷойгиршавии деҳа°0729 с. ш. 67°5741 в. д. Я.
Боғпарвар (деҳа, н. Кӯшониён)

Боғпарвар — деҳа тобеи шаҳраки Бӯстонқалъаи ноҳияи Кӯшониён. Аз Боғпарвар то маркази шаҳрак 1 км, то маркази ноҳия 12 км. Аҳолиаш 2835 нафар, тоҷикон.
Боғпарвар (деҳа, н. Данғара)

Боғпарвар — деҳа дар ҷамоати деҳоти Сафобахши ноҳияи Данғара. Аз Боғпарвар то маркази ҷамоат 3 км, то маркази ноҳия 6 км. Аҳолиаш 476 нафар, тоҷикон.